pte gescillen gepoert voir den raide vander stat tusschen diericken de
voeght joese van ezen en jannesse den ruyssche die geleit zijn tot
allen den goeden daneels wilen vanden waerde uut overgheven van tween
schoutbrieven hen gedaen van jacopen vanden waerde en janne van vtrike
samentlic en bezunder aenleggers in deen zijde Ende jouffr margiete
weduwe daneels wilen vanden waerde voirs in dande als vweerde
Alse van divsen pointen van gebreken hier onder gespecificeert die de
voirs drie psone hadden uutstaende op ende teghen den vors
wilen daneele dair af aensprake verantweerden replike
duplike ende thoenisse bijder stat overgegeven ende gehoerdt
sijn geweest Soe is dair op bijden raide vand stat die
dair op rypelijc heeft geleet uutgesproken ende voe reden
ende recht getermijneert tghene des hier naevolght Item
Inden yersten alse van iiii lb gr lijfpensien die daneel
wilen vanden waerde den voirs diericken met jouffr
d
natuerlike
katlijnen des voirs wilen daneels dochter te huwelijck
gaf Es getermijneert dat die den voirs diericken nae
inhout sijnd brieve volgen zullen oft dat de weduwe den
voirs diericken de selve iiii lb gr bewijsen sal op goede
loflijke pande onder tvonis van loven gelegen ten live va
des vors dierix wijve en een van huen kynden dien
dieric gelieven sal Also dat die hem ombelet volgen
moegen nae inhout der uutspraken des jonchn van
wezemale gedaen tusschen den vors wilen daneele en
diericken voe scepen van loven int jaer xiiii xlviii xi
daghe in octobri Ende dat mits dier bewijsenissen
de voirs dieric ovgeve sal de brieve die hij dair af
te voren hadde op tgoet vand court also dat de vors
weduwe noch hue kynde uut ocsuyne van dien brieve